Document ID: /roh_data/filtered/fineweb-2-filterrobots_roh.jsonl.gz/52289

A partir da l’autra stad duaja la chatscha commerziala puspè vegnir reprendida. Il dumber da balenas saja sa revegnì a tala moda ch’ins possia puspè lubir la chatscha, uschia l'argumentaziun. Ins vegnia a reprender la chatscha da balenas en las mars antarcticas ed en la emisfera dal sid. Ch'il Giapun cumenza cun la chatscha da balenas na saja nagina surpraisa, la regenza a Tokio stoppia dentant far quint cun critica. La chatscha commerziala da balenas è internaziunalmain scumandada dapi l'onn 1986. Dasper il Giapun na sa tegnan dentant er la Norvegia e l'Islanda betg vi da quest moratori.
RR novitads 06:00